ಇಬ್ಬರು ಹುಡುಗರ ಜೊತೆ ಡೇಟ್ ಬೇಡ: ಮಗಳಿಗೆ ಶಾರುಖ್ ಪತ್ನಿಯ ಪಾಠ

ಬಾಲಿವುಡ್ ನಟ ಶಾರುಖ್ ಖಾನ್ (Shah Rukh Khan) ಮತ್ತು ಗೌರಿ ಖಾನ್ (Gauri Khan) ದಂಪತಿಯ ಮುದ್ದಿನ ಮಗಳು ಸುಹಾನಾ ಖಾನ್. ಸಖತ್ ಬೋಲ್ಡ್ ಆಗಿರುವಂತಹ ಹುಡುಗಿ. ಅಪ್ಪ ಅಮ್ಮನ ಬಗ್ಗೆ ಸಿಕ್ಕಾಪಟ್ಟೆ ಗೌರವ ಹೊಂದಿರುವ ಹುಡುಗಿ ಕೂಡ. ಇಂತಹ ಹುಡುಗಿಗೆ ಸ್ವತಃ ಅಮ್ಮನೇ ಡೇಟಿಂಗ್ ಪಾಠ ಮಾಡಿದ್ದಾರೆ. ಅದು ಕರಣ್ ಜೋಹಾರ್ ನಡೆಸಿ ಕೊಡುವ ಕಾಫಿ ವಿತ್ ಕರಣ್ ಶೋನಲ್ಲಿ ಎನ್ನುವುದು ವಿಶೇಷ. ಮಗಳಿಗೆ ಹೀಗೂ ಸಲಹೆ ಕೊಡಬಹುದಾ? ಎಂದು ಹಲವರು ಕಾಮೆಂಟ್ ಮಾಡಿದ್ದಾರೆ.

ಕರಣ್ ಜೋಹಾರ್ (Karan Johar) ನಡೆಸಿಕೊಡುವ ಕಾಫಿ ವಿತ್ ಕರಣ ಶೋ ನಲ್ಲಿ ಡೇಟಿಂಗ್, ಲವ್, ಸೆಕ್ಸ್, ಬ್ರೇಕ್ ಅಪ್, ಬಾಯ್ ಫ್ರೆಂಡ್ ಇಂಥದ್ದೇ ವಿಷಯವನ್ನು ಹೆಚ್ಚಾಗಿ ಕೇಳುತ್ತಾರೆ ಕರಣ್. ಯಾವುದೇ ಮುಜುಗರವಿಲ್ಲದೇ ಬಂದಂತಹ ಅತಿಥಿಗಳು ಉತ್ತರ ಕೊಡುತ್ತಾರೆ. ಅಲ್ಲದೇ, ಸ್ವತಃ ಕರಣ್ ಗೂ ಕಾಲೆಳೆಯುವ ಪ್ರಸಂಗಗಳು ಕೂಡ ಎದುರಾಗಿವೆ. ಇಂತಹ ಶೋಗೆ ಶಾರುಖ್ ಖಾನ್ ಪತ್ನಿ ಗೌರಿ ಖಾನ್ ಬಂದಿದ್ದರು. ಅವರಿಗೆ ಕರಣ್ ಪ್ರಶ್ನೆಯೊಂದನ್ನು ಕೇಳಿದರು. ಇದನ್ನೂ ಓದಿ: ಕಾಸ್ಟಿಂಗ್ ಕೌಚ್ ಬಗ್ಗೆ ಕರಾಳ ಅನುಭವ ಬಿಚ್ಚಿಟ್ಟ ನಟಿ ಶಮಾ ಸಿಕಂದರ್

ಡೇಟಿಂಗ್ (Dating) ವಿಷಯದಲ್ಲಿ ಮಗಳು ಸುಹಾನಿಗೆ (Suhana Khan) ನೀವು ಕೊಡುವ ಸಲಹೆ ಏನು ಅಂತ ಗೌರಿ ಖಾನ್ ಗೆ ಕರಣ್ ಜೋಹಾರ್ ಕೇಳುತ್ತಾರೆ. ತಕ್ಷಣವೇ ಉತ್ತರಿಸುವ ಗೌರಿ ಖಾನ್, ‘ಯಾವುದೇ ಕಾರಣಕ್ಕೂ ಇಬ್ಬರು ಹುಡುಗರೊಂದಿಗೆ ಒಂದೇ ಸಲ ಡೇಟ್ ಮಾಡಬೇಡ’ ಎಂದು ಸಲಹೆ ಕೊಡುತ್ತಾರೆ ಗೌರಿ ಖಾನ್. ಇದನ್ನು ಕೇಳಿದ ನೆಟ್ಟಿಗರು ಗೌರಿ ಖಾನ್ ಬಗ್ಗೆ ಟ್ರೋಲ್ ಮಾಡುತ್ತಿದ್ದಾರೆ. ಡೇಟ್ ಬೇಡ ಎಂದು ಹೇಳುತ್ತಾರೆ ಅಂದುಕೊಂಡಿದ್ದ ಅಭಿಮಾನಿಗಳಿಗೆ ಗೌರಿ ಮಾತು ಅಚ್ಚರಿ ಮೂಡಿಸಿವೆ.

Live Tv
[brid partner=56869869 player=32851 video=960834 autoplay=true]